OpenLLM-France/wikimedia huggingface dataset:
# Joaquim Isanda de Torner

Joaquim Isanda de Torner (9 de maig del 1861, Barcelona – 8 de març del 1926, Vilanova i la Geltrú) fou un sacerdot escolapi, mestre i filòsof català.

## Biografia

Ingressà a l'Escola Pia de Moià el 1877 i després del noviciat hi professà el 14 de setembre de 1879. Faltava personal a les escoles i va ser enviat tot seguit a Igualada on regentà una classe de primeres lletres. De 1881 a 1883 residí a la casa central d'estudis de San Marcos de León estudiant-hi la filosofia. Tornà dos anys (1883-1885) a Catalunya destinat a l'Escola Pia Sant Antoni de Barcelona ensenyant primària i tenint cura de la Internat. Acabà els estudis eclesiàstics altre cop a San Marcos (1885-1887). Fou ordenat sacerdot a Tortosa el 18 de desembre de 1887. L'estiu de 1887 va ser enviat a Morella per ensenyar filosofia al seminaristes del bisbat que allí cursaven la carrera eclesiàstica en règim d'externat. Explicà la filosofia seguint els llibres dels dos dominics Summa philosophica in usum scholarum de Tommaso Zigliara i Estudios filosóficos sobre filosofía de Santo Tomás de Ceferino González. El pare Isanda era, doncs, un neotomista i exposava els dos autors més característics d'aquest corrent. Després va estar als col·legis de Guanabacoa (Cuba) (1893-1900), Valls (1900-1901), Terrassa (1901-1904), Tàrrega (1904-1905), Balaguer, Vilanova i la Geltrú, Olot (1917-1918) i tornà a Vilanova (1918-1926). Impartia les assignatures de filosofia, física i química, ciències naturals, agricultura, matemàtiques, francès i llatí. A Terrassa ensenyà la tècnica fotogràfica i hi afeccionà els alumnes. Després s'organitzaren entre els alumnes concursos de fotografia aprofitant les festes i excursions. El Butlletí escolar n'és un bon testimoni. Publicà articles de caràcter religiós a les revistes El Calasancio de Vilanova i la Geltrú i El Mensajero Católico de Guanabacoa (Cuba).

## Vegeu també

* Escola tomista de Barcelona.
* Neoescolàstica.

## Bibliografia

* Catalogus religiosorum Scholarum Piarum Hispaniae et Ultra Maria qui pie in Domino obierunt anno 1926. Barcelona: Imp. Sant Antoni Abat, 1927. Número II, pàg. 6-8.
* Joan FLORENSA; Jordi OLIVA, Mariona VIGUÉS: Una escola implicada amb la ciutat: L'Escola Pia de Terrassa (1864-2002). Terrassa: Escola Pia de Terrassa, 2002.
# Juan Luis Hens Lorite

Juan Luis Hens Lorite, més conegut com a Juanlu (Fuente Palmera, 7 de febrer de 1984) és un exfutbolista andalús, que ocupava la posició de migcampista. Ha estat internacional amb les seleccions inferiors espanyoles.

## Trajectòria esportiva

Comença a despuntar al Córdoba CF. El 2003 fitxa pel València CF, que l'incorpora al seu filial. A la temporada 2004-05 debuta a la màxima categoria amb el primer equip valencianista, i a l'any següent, és cedit a la UE Lleida.
L'estiu del 2006 fitxa per l'Hèrcules CF, de Segona Divisió, la mateixa categoria que militaran els seus següents equips, Granada 74 CF i CD Tenerife. A la campanya 2008-09 aconsegueix l'ascens a Primera Divisió amb els canaris, tot jugant 35 partits i marcant 4 gols.
La temporada 2011-12 fitxa pel Girona FC per tres temporades. L'estiu de 2013, el jugador andalús prorroga la seva vinculació amb el club gironí fins al juny de 2015 a canvi de rebaixar-se el sou.
El 2015 fitxa pel FC Cartagena de segona divisió B. L'estiu de 2017, va fitxar pel Mérida AD de la mateixa categoria.

## Referències

* ↑ Confirmat el fitxatge de Juanlu Arxivat 2016-03-03 a Wayback Machine.; unioesportivalleida.com, 27 de desembre de 2005
* ↑ L'Hèrcules fitxa a Gonzalo de los Santos; Marca, 30 de juny de 2006
* ↑ «Tenerife, Xerez i Saragossa ascendeixen a Primera divisió» (en castellà). Diari As, 13-06-2009.
* ↑ El Girona fitxa Benja i Juanlu Hens; Diari de Girona; 15 de juliol de 2007
* ↑ Juanlu es rebaixa el sou però amplia el contracte; El 9 Esportiu, 18 d'agost de 2013
* ↑ Juanlu, penúltimo fichaje del FC Cartagena (Juanlu, second-last signing of FC Cartagena); La Verdad, 18 agost 2015 (en castellà)
* ↑ El Mérida sube el nivel con el fichaje de Juanlu Hens (Mérida take it up a notch with signing of Juanlu Hens); El Periódico Extremadura, 8 juliol 2017 (en castellà)

## Enllaços externs

* Fitxa del jugador
# London Transport Board

London Transport Board, conegut com a London Transport fou una organització responsable del transport públic a Londres (Regne Unit) des de l'any 1963 fins al 1970. Fou creada arran de l'acta de 1962 de transport (Transport Act 1962) i va reemplaçar London Transport Executive.
S'encarregava del Metro de Londres, autobusos i autocars de l'àrea coneguda com a "London Passenger Transport Area". A partir de l'any 1970 la responsabilitat del transport públic passà a mans del consell del Gran Londres, anomenat Greater London Council (GLC).
| Precedit per: London Transport Executive | London transport authority 1963–1970 | Succeït per: GLC London Transport Executive |
# Estació de Florida

Mapa Metro Línia 1 :
Florida és una estació de la L1 del Metro de Barcelona situada sota l'avinguda de Catalunya al barri de La Florida de l'Hospitalet de Llobregat i es va inaugurar el 1987.
Metro de Barcelona :
| Procedència/Destinació | < | Línia | > | Procedència/Destinació |
| Hospital de Bellvitge | Can Serra | | Torrassa | Fondo |

## Accessos

* Avinguda de Catalunya

## Vegeu també

* Llista d'estacions del metro de Barcelona
* Xarxa ferroviària de Catalunya
# El Panfleto

El panfleto és una obra de 1973 de l'Equip Crònica, format per Rafael Solbes, Manuel Valdés i Joan Antoni Toledo. Es tracta d'un acrilic sobre llenç i fa 200 x 400 cm. Aquesta obra pertany a la col·lecció El cartel. Actualment es troba a la col·lecció de l'IVAM.
La composició de l'obra és simètrica, ja que al centre al centre apareixen tres cartells superposats d'ideologia republicana que la divideix en tres parts. Algunes parts del cartell també apareixen en les obres de la col·lecció a la qual pertany. En la part esquerra apareixen personatges de les obres de Grosz, Posada o Klee, junt amb altres personatges. En aquesta obra hi ha referències pictòriques a l'oposició entre pamflet i art i es reivindica la tasca del pintor. Planteja també qüestions com la rapidesa del cartell i la seua utilitat política davant la tasca pausada del art.

## Referències

* 1 2 Institut Valencià dÁrt Modern. 50 obras maesstras de la Colección del IVAM : 1900-1950. València: Institut Valencià dÁrt Modern, 2019. ISBN 978-84-482-6416-1.
* ↑ «Equipo crónica». Arxivat de l'original el 2015-12-26. [Consulta: 17 novembre 2021].
# Selecció italiana de pitch and putt

La selecció italiana de pitch and putt és l'equip que representa Itàlia a les competicions internacionals de pitch and putt a través de la Federazione Italiana de Pitch and Putt. Aquesta federació va ser un dels membres fundadors de l'Associació Europea de Pitch and Putt i de la Federació Internacional de Pitch and Putt, tot i que l'any 2009 es va donar de baixa d'ambdues federacions després de crear l'IPPA, una federació internacional paral·lela.
La selecció italiana ha estat dues vegades tercera al Campionat d'Europa de Pitch and Putt, en les edicions dels anys 1999 i 2001.

## Selecció nacional

Copa del Món :
| Any | Edició | Seu | Classificació |
| 2004 | 1a Copa del Món | Chia (Itàlia) | 6a posició |
| 2006 | 2a Copa del Món | Teià (Catalunya) | 10a posició |
| 2008 | 3a Copa del Món | Arnhem (Països Baixos) | 12a posició |
Campionat d'Europa :
| Any | Edició | Seu | Classificació |
| 1999 | 1r Campionat d'Europa | Chelmsford (Gran Bretanya) | 3a posició |
| 2001 | 2n Campionat d'Europa | Lloret (Catalunya) | 3a posició |
| 2003 | 3r Campionat d'Europa | McDonagh (Irlanda) | 5a posició |
| 2005 | 4t Campionat d'Europa | Overbetuwe (Països Baixos) | 7a posició |
| 2007 | 5è Campionat d'Europa | Chia (Itàlia) | 7a posició |

## Notes i referències

* ↑ «Comunicat de la FCPP sobre el P&P a nivell internacional». FCPP, 05-06-2009. Arxivat de l'original el 2011-09-07. [Consulta: 1r juny 2009].

## Enllaços externs

* FIPP Arxivat 2006-05-17 a Wayback Machine. Federazione Italiana Pitch and Putt
# Jaume Cirera Prim

Jaume Cirera Prim (Vic, 1907 - Palma, 1989) va ser un químic, genealogista i bibliòfil d'origen català instal·lat a Mallorca.
Titulat a l'Escola Tècnica de Terrassa (1930) i diplomat en genealogia i heràldica pel Consell Superior d'Investigacions Científiques (1968), residí a Mallorca des del 1931, quan la seva família passà a tenir, per ascendència paterna, la representació de les cases i llinatges dels Mas del Pla del Rei, Roig de Lluís, Serra-Poquet i Serra-Goiet. El juny de 1936 signà la Resposta als Catalans. Va ser membre de la junta directiva de la Societat Arqueològica Lul·liana i tresorer de l'Estudi General Lul·lià. Va ser membre fundador de la Unió de la Noblesa de l'Antic Regne de Mallorca (1955) i de l'Acadèmia Mallorquina d'estudis Genealògics, entitat que presidí (1986-89). Formà un arxiu i biblioteca molt complet en l'àmbit genealògic. Col·laborà en el Bolletí de la Societat Arqueològica Lul·liana.

## Referències

* ↑ «Cirera Prim, Jaume». A: Dolç i Dolç, Miquel (coord.). Gran Enciclopèdia de Mallorca. Volum 3. Palma: Promomallorca, p. 291. ISBN 84-8661702-2.
* ↑ Entre el Desconhort I el Desencis: el Llarg Cami de Recobrament de la Universitat Furtada. Universitat de les Illes Balears, Servei de Publicacions i Intercanvi Científic, p. 16.
# London Trams

London Trams és una branca de London Rail (aquest últim branca de Transport for London), que dirigeix el servei de tramvies de segona generació de Londres, Regne Unit. El sistema està compost per:
* Tramlink: opera una xarxa de tres rutes de l'àrea del Sud de Londres al voltant del districte de Croydon. Actualment hi ha una proposta d'allargar la xarxa fins a l'estació de Crystal Palace.
* Cross River Tram: és un sistema que s'ha proposat per al Londres Central. El servei circularia des de l'estació de King's Cross i Camden fins Peckham i Brixton.
* City Tram: és un segon sistema proposat per circular per la Ciutat de Londres (centre de Londres), enllaçant Battersea i el districte de Hackney via Elephant & Castle i la Ciutat, però no apareix en cap programa de Transport for London.

## Vegeu també

* Tramlink
Transport for London :
Metro de Londres  · London Rail  · London Overground  · Docklands Light Railway  · London Trams  · Tramlink  · London Buses  · London Dial-a-Ride  · London River Services  · London Streets  · Public Carriage Office  · Victoria Coach Station  · Peatge de congestió de Londres  · London low emission zone  · Oyster card :
# Estació de Foneria

Mapa Metro Línia 10 :
Foneria és una estació del metro de Barcelona on s'aturen trens de la L10 Sud.
Aquesta estació forma part del tram 2 de la L9/L10 (Zona Franca | ZAL – Zona Universitària), disposa d'ascensors i escales mecàniques. Se situa al passeig de la Zona Franca, entre el carrer de Foneria i la Plaça de la Marina de Sants. Té 3 accessos al passeig de la Zona Franca.
Inicialment es preveia obrir l'estació l'any 2007, però a causa de diferents imprevistos, la inauguració es va posposar. Finalment, l'estació va obrir les portes el 8 de setembre de 2018 juntament amb l'estació de Foc.

## Serveis ferroviaris

Metro de Barcelona :
| Procedència/Destinació | < | > | Procedència/Destinació |
| Zal | Riu Vell | Foc | Ciutat de la Justícia | Collblanc |
| Projectat |||||
| Pratenc | Foc | Ciutat de la Justícia | Gorg |
| Font ampliació: PDI 2009-2018. |||||

## Galeria d'imatges

* L'estació durant la construcció
* Vestíbul de l'estació accedint des del carrer
* Vestíbul de l'estació un cop creuades les validadores
* Ascensors que comuniquen les andanes amb el vestíbul

## Referències

* ↑ «L9». gencat.cat. Generalitat de Catalunya. [Consulta: 1r juny 2011].
* ↑ PDI 2009-2018, pàg. 159
* ↑ Borrell, Anna «Metro. Línia 9». Anuari territorial de Catalunya 2005. Institut d'Estudis Catalans, pàg. 230 [Consulta: 3 juny 2011].
* ↑ «Las estaciones de Foneria y Foc Cisell de la L10 de Metro entrarán en servicio el 8 de septiembre» (en castellà). Europa Press, 08-08-2018.
* ↑ «PDI de la regió metropolitana de Barcelona 2009-2018: Programa AX (ampliació de xarxa)» (PDF). Autoritat del Transport Metropolità, 2009. Arxivat de l'original el 19 de setembre 2010. [Consulta: 21 setembre 2010].

## Vegeu també

* Xarxa ferroviària de Catalunya
# Coelia triptera

Coelia triptera es una especie d'orquídia epífita o litòfita, originària de Mèxic.

## Descripció

És una orquídia amb hàbits epífits o litòfita; amb clústers, ovoides a el·lipsoides, de color verd olivera que porten fins a 5 fulles apicals, coriàcies, lineals el·líptiques, acuminades. Floreix en una inflorescència laxa, basal, de 10 a 26 cm de llarg, en forma de raïm bracteat derivat d'un pseudobulb madur i portant flors molt fragants que no s'obren bé.

## Distribució i hàbitat

Es troba a Mèxic a l'Estat de Veracruz a una altitud de 1372m a 1400 metres, prop de Huasteca en els boscos de pi-alzina, i selves muntanyoses d'Amèrica Central, Cuba i Jamaica, on floreix al final de l'hivern i la primavera als alts dels arbres al llarg dels rierols, i convertint-se en masses molt denses de plantes.

## Taxonomia

Cochleanthes triptera va ser descrit per (Sm.) G.Don ex Steud. I publicat a Nomenclàtor Botanicus. Editio secunda 1: 394. 1840.

### Sinonímia

* Coelia baueriana Lindl.
* Cymbidium tripterum (Sm.) Sw.
* Epidendrum tripterum Sm.

## Vegeu també

* Història de la botànica
* Característiques de les orquidàcies

## Bibliografia

* Ames, O. & D. S. Correll. 1953. Orchids of Guatemala. Fieldiana, Bot. 26 (2): 399-727. View in Biodiversity Heritage Library
* Anonymous. 1986. List-Based Rec., Soil Conserv. Serv., U.S.D.A. Database of the U.S.D.A., Beltsville.
* CONABIO. 2009. Catàleg taxonòmic d'espècies de Mèxic. 1. In Capital Nat. Mèxic. CONABIO, Ciutat de Mèxic.
* Hágsater, E. & G. A. Salazar. 1990. Orchids of Mèxic, pt. 1. Icon. Orchid. (Mèxic) 1: plates 1-100.
* Pérez J., L. A., M. Sousa Sánchez, A. M. Hanan-Alipi, F. Chiang Cabrera & P. Tenorio L. 2005. Vegetació terrestre. 65-110. In J. Bueno, F Álvarez & S. Santiago Biodivers. Tabasco. CONABIO-UNAM, Mèxic.

## Referències

* 1 2 Jay Pfahl. « Coelia triptera » (en anglès). Internet Orchid Species Photo Encyclopedia. [Consulta: 7 juny 2014].
* ↑ Coelia triptera a Tròpics
* ↑ Coelia triptera a PlantList
* ↑ «name_id = 44.850 Coelia triptera ». World Checklist of Selected Plant Families. [Consulta: 7 juny 2014].
# Shasta New River

El shasta New River era una llengua de la família de les llengües shasta parlada anteriorment al nord de Califòrnia, als marges del riu Salmon, Estats Units. Potser tenia només 300 parlants abans del contacte (Kroeber 1925).

## Referències

* Mithun, Marianne. The Languages of Native North America. Cambridge University Press, 1999.

## Enllaços externs

* Shasta New River al Survey of California and Other Indian Languages
# Jaume Clotet

«Jaume Clotet» té aquests significats:
* Jaume Clotet i Planas (Sarrià, Barcelona, 16 de maig de 1974) és un periodista i historiador català.
* Jaume Clotet i Fabrés (Manresa, 24 de juliol de 1822 — Gràcia, Barcelona, 4 de febrer de 1898) fou un prevere català, cofundador de la Congregació de Missioners Fills de l'Immaculat Cor de Maria o Claretians.
# Ian Graham

Ian Graham (1923 - 2017) fou un explorador i maianista britànic les recerques del qual en els jaciments arqueològics maies precolombins a Belize, Guatemala i Mèxic, van coadjuvar a l'establiment del Cos de les Inscripcions Jeroglífiques maies, document important per a la comprensió de l'escriptura maia, publicat pel Museu Peabody d'Arqueologia i Etnologia de la Universitat Harvard. Entre altres obres, Graham ha escrit una biografia d'un connotat antecessor seu en l'estudi de les qüestions maies: l'explorador del segle xix, també britànic, Alfred Maudslay.

## Dades biogràfiques

Ian Graham va néixer el 1923 en Campsea Ashe, un poble del comtat de East Anglia, en Suffolk, Anglaterra. Va assistir al Trinity College a Oxford on va estudiar física. Els seus estudis van haver de suspendre's en allistar-se en l'Armada britànica en la qual va servir durant la segona guerra mundial. Va poder continuar els seus estudis després de la guerra, fent-ho en el Trinity College de Dublín, Irlanda, on es va graduar el 1951.

## Obra

* (en anglès) Graham, Ian, Alfred Maudslay and the Maya: A Biography. Norman: University of Oklahoma Press 2003.

## Reconeixements

* Va rebre la Orden del Pop del Museu Popol Vuh, Universitat Francisco Marroquín, de Guatemala.

## Vegeu també

* Escriptura maia

## Notes i referències

* ↑ También se escribe: Campsey Ash
* ↑ Dorfman & Slayman 1997: 50
* ↑ Dorfman & Slayman 1997: 50–51
* ↑ Museo Popol Vuh
* (en anglès) Dorfman, John; and Dorfman, John; and Andrew L. Slayman «Maverick Mayanist» (en línea). Archaeology (magazine). Archaeological Institute of America [Nova York], 50, 5, Summer 1997, pàg. 50–60. ISSN: 0003-8113. OCLC: 86456041. (Summer del 1997). Dorfman, John; and Andrew L. Slayman «Maverick Mayanist» (en línea). Archaeology (magazine). Archaeological Institute of America [Nova York], 50, 5, Summer 1997, pàg. 50–60. ISSN: 0003-8113. OCLC: 86456041.
* Museo Popol Vuh. «Sr. Ian Graham: Orden del Pop 2001». Orden del Pop. Guatemala City: Museo Popol Vuh, Universidad Francisco Marroquín, n.d.. Arxivat de l'original el 2010-08-18. [Consulta: 20 febrer 2011].(.
# Jon Remigio Cuyami Vaz

Jon Remigio Cuyami Vaz (Sant Sebastià, 17 de desembre de 1972) més conegut com a Jon Cuyami és un exfutbolista basc, que jugava com a davanter. Fills d'emigrants equatoguineans, va ser seleccionat per la Selecció de futbol de Guinea Equatorial, amb qui va jugar dos partits l'any 2003.
Cuyami va sorgir del planter de la Reial Societat, amb qui va jugar alguns partits a primera divisió. Després, però, va fer gairebé tota la seua carrera en diferents equips de la Segona B, fins a la seua retirada el 2007.

## Referències

* 1 2 3 «Cuyami» (en castellà). BDFutbol. Base de Dades Històrica de Futbol. [Consulta: 17 juny 2023].
* ↑ «Team Statistics». Weltfussball.de. Arxivat de l'Weltfussball.de original el 29 de setembre de 2007. [Consulta: 20 agost 2007].
# London Wasps

London Wasps és un club de rugbi a 15 anglès, fundat el 1867 a l'antiga taverna Eton i Middlesex al nord de Londres, que participa a l'Aviva Premiership. El club té la seu a Londres i juga al Causeway Stadium. El London Wasps posseeix un dels millors palmarès del rugbi anglès. L'ús d'un insecte com a emblema es deu a una moda de l'època victoriana, quan era comú que els clubs d'esports duguessin noms d'insecte. Un dels fundadors del club i el primer president fou James Pain. Pain també va ser un dels fundadors de la Rugby Football Union el 26 de gener de 1871. La primera seu dels London Wasps va ser a Finchley Road al nord de Londres, tanmateix el club es va instal·lar el 1923 a Sudbury, d'on no se n'ha mogut.

## Palmarès

* Campionat d'Anglaterra :
** Campió: 1990, 1997, 2003, 2004, 2005 i 2008 (6)
* Copa d'Anglaterra:
** Campió: 1999 i 2000
* Copa d'Europa de rugbi a 15:
** Campió: 2004 i 2007
* Challenge europeu de rugbi a 15:
** Campió: 2003

## Jugadors emblemàtics

* Lawrence Dallaglio
* Will Green
* Raphaël Ibañez
* Alex King
* Gareth Rees

## Darrers entrenadors

* Nigel Melville 1996-2002
* Warren Gatland 2002-2005
* Ian McGeechan depuis 2005

## Enllaços externs

* London Wasps - Lloc web oficial (anglès)
# Edwardsita

La edwardsita és un mineral de la classe dels sulfats. És rar mineral secundari de cadmi. Va ser anomenat l'any 2010 per P. Elliott, J. Brugger, i T. Caradoc-Davies en honor d'Austin Burton Edwards, mineralogista i petròleg per la seva contribució a les ciències de la terra, particularment, en els seus estudis sobre geologia, geoquímica i mineralogia dels dipòsits minerals australians. Pot ser confós amb varietats riques en cadmi de la cristelita.

## Classificació

Segons la classificació de Nickel-Strunz, la edwardsita pertany a «07.D - Sulfats (selenats, etc.) amb anions addicionals, amb H₂O, amb cations de mida mitjana només; plans d'octaedres que comparteixen vores» juntament amb els següents minerals: langita, posnjakita, wroewolfeïta, spangolita, ktenasita, torreyita, christelita, devil·lina, campigliaïta, serpierita, niedermayrita, ortoserpierita, carrboydita, glaucocerinita, honessita, hidrohonessita, motukoreaita, mountkeithita, shigaïta, wermlandita, woodwardita, zincaluminita, hidrowoodwardita, zincowoodwardita, natroglaucocerinita, nikischerita, felsőbányaïta, lawsonbauerita, mooreïta, namuwita, bechererita, ramsbeckita, vonbezingita, redgillita, calcoalumita, nickelalumita, kyrgyzstanita, guarinoïta, schulenbergita, theresemagnanita, UM1992-30-SO:CCuHZn i montetrisaïta.

## Característiques

La edwardsita és un sulfat de fórmula química Cu₃Cd₂(SO₄)₂(OH)₆·4H₂O. Cristal·litza en el sistema monoclínic. La seva duresa a l'escala de Mohs és 3. Forma druses de cristalls tabulars o en forma de vara d'uns 0,06 mm.

## Formació i jaciments

Ha estat descrit només a la seva localita tipus: Bloc obert 14, Comtat de Yancowinna, Nova Gal·les del Sud, Austràlia.

## Referències

* ↑ «Edwardsite» (en anglès). Mindat. [Consulta: 7 novembre 2015].
# Eu (Sena Marítim)

Eu és un municipi francès, situat al departament del Sena Marítim, dins la regió de Normandia. Es troba prop de la costa al nord del departament, a prop de la frontera amb Picardia. Els habitants són coneguts com a eudois en francès. L'any 1999 tenia 8.081 habitants.

## Situació

Eu es troba al nord-est del departament del Sena Marítim. És situat als marges del riu Bresle dins el Petit Caux, a uns 4 km de la seva desembocadura al mar al municipi de Le Tréport.

## Administració

L'alcalde de la ciutat és François Gouet (2001-2008).

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 3.380 | 3.230 | 3.219 | 3.467 | 3.543 | 3.739 | 3.977 | 4.370 | 4.019 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 4.156 | 4.416 | 4.168 | 3.899 | 4.379 | 5.105 | 4.989 | 4.693 | 4.818 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 5.398 | 5.743 | 5.651 | 5.817 | 5.963 | 5.617 | 5.655 | 5.540 | 6.343 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 7.029 | 8.079 | 8.626 | 8.588 | 8.344 | 8.081 | - | - | - |
| 2019 | - | - | - | - | - | - | - | - |

## Cultura local i patrimoni
### Llocs d'interès

Alguns dels llocs d'interès més coneguts del municipi son el bosc nacional d'Eu, el castell d'Eu, i la col·legiata. Aquí una petita llista:
* Bosc nacional d'Eu (forêt d'Eu)
* Castell d'Eu (Château d'Eu), un palau renaixentista, del final del segle xvi, amb expansions més tardans. Caterina de Clèveris (Catherine de Clèves o Katharina von Kleve) i Enric de Lorena (Henri de Lorraine), duc de Guise, feren construir el castell a la fi del s. XVI. La Grande Mademoiselle el feu expandir. Aquí hi ha un parc, la seu de l'ajuntament i el:
** Museu Lluís Felip (Musée Louis-Philippe), creat el 1973, on s'hi poden veure, entre altres coses, decoracions interiors dels segles XVII i XIX, plafons del xvii, parquets de l'època de Lluís Felip I amb remodelacions de l'arquitecte Viollet-le-Duc durant la Tercera República, i col·leccions d'art de La Grande Mademoiselle, del rei, de la família d'Orleans, etc.
* Al peu del castell, hi ha una antiga tintoreria (teinturerie).
* la Col·legiata de Nostra Senyora de Sant Llorenç (Collégiale Notre-Dame et Saint-Laurent), amb les seves orgues i la cripta (s. XII - XIX)
* la Capella del Col·legi dels Jesuïtes (Chapelle du collège des Jésuites), del s. XVII (acabat el 1624), d'estil barroc. Caterina de Clèveris el feu edificar pels jesuïtes, i conté la seva tomba i la d'Enric de Guise. Està dedicada a Sant Ignasi de Loiola.
* Museu de les tradicions vidrieres (Musée des traditions verrières), amb màquines antigues, història del vidre.

## Ciutats agermanades

Eu manté una relació d'agermanament amb les següents ciutats:
* Haan, (Alemanya) (1967)
* Zouk Mikael, (Líban) (2003)

## Vegeu també

* Llista de municipis del Sena Marítim

## Enllaços externs

* Eu al lloc web de l'INSEE Arxivat 2007-03-12 a Wayback Machine.
* Eu a WikiMapia
Viccionari